11/07/2016 | Administración LocalMunicipal
A Pobra do Caramiñal
Anuncio de creación de selo de órgano

En aplicación do artigo 19 do Real Decreto 1671/2009, do 4 de novembro, polo que se desenvolve parcialmente a Lei 11/2007, do 22 de xuño, de Acceso Electrónico dos Cidadáns aos Servizos Públicos publícase a Resolución da Alcaldía pola que se crea o Selo de órgano do Concello da Pobra do Caramiñal: A Lei 11/2007, do 22 de xuño, de Acceso Electrónico dos Cidadáns aos Servizos Públicos, define a Actuación administrativa automatizada como aquela actuación administrativa producida por un sistema de información adecuadamente programado sen necesidade de intervención dunha persoa física en cada caso singular. Inclúe a produción de actos de trámite ou resolutorios de procedementos, así como de meros actos de comunicación. Dita lei prevé no seu artigo 39 que en caso de actuación automatizada deberá establecerse previamente o órgano ou órganos competentes, segundo os casos, para a definición das especificacións, programación, mantemento, supervisión e control de calidade e, no seu caso, auditoría do sistema de información e do seu código fonte. Así mesmo, indicarase o órgano que debe ser considerado responsable a efectos de impugnación. Por outra banda, o artigo 18 prevé, para a identificación e autenticación do exercicio da competencia na actuación administrativa automatizada, a posibilidade de utilizar selos electrónicos baseados en certificados electrónicos que reúnan os requisitos esixidos pola lexislación de firma electrónica. Engade que a relación de selos electrónicos utilizados por cada Administración Pública, incluíndo as características dos certificados electrónicos e os prestadores que os expiden, deberá ser pública e accesible por medios electrónicos. Ademais, cada Administración Pública adoptará as medidas adecuadas para facilitar a verificación dos seus selos electrónicos. A ferramenta básica para producir a actuación administrativa automatizada é o certificado dixital denominado “Certificado de Selo de Órgano”, cuxo perfil e posibles usos recóllese no Esquema de identificación e firma das Administracións Públicas (http:// www.ctt. map. es/web/certica), elaborado e mantido polo Ministerio da Presidencia. O artigo 19 do Real Decreto 1.671/2009, do 4 de novembro, polo que se desenvolve parcialmente a mencionada Lei, determina que a creación dos selos electrónicos realizarase mediante resolución do titular do organismo público competente, que se publicará na sede electrónica correspondente, regulando os datos que necesariamente deben figurar na resolución aprobatoria. En consecuencia, e para dar cumprimento ao establecido no artigo 39 da Lei 11/2007, do 22 de xuño, de acceso electrónico dos cidadáns aos servizos públicos, e de acordo co disposto no artigo 70 bis.3 da Lei 7/1985, do 2 de abril, Reguladora das Bases de Réxime Local e en uso das atribucións que me confire o artigo 21.1 a) e s) da citada Lei 7/1985, do 2 de abril, PRIMEIRO.- Aprobar as seguintes actuacións administrativas automatizadas do Concello da Pobra do Caramiñal: Descrición do procedemento: As solicitudes poden realizarse por tres vías distintas: presencial, a través da sede electrónica ou por correo ordinario. Unha vez recibida a solicitude procédese á comprobación de si está empadroado o solicitante. En caso afirmativo esténdese o certificado solicitado. En caso contrario non se pode atender a solicitude e comunícaselle ao solicitante pola vía adecuada, é dicir, de forma on-line na sede electrónica ou ben verbalmente, telefonicamente, por correo ordinario ou por email en función da vía pola que se recibiu a solicitude e da opción escollida polo solicitante. A continuación, en caso de haberse expedido o certificado, procédese a rexistrar de saída na aplicación de rexistro. O certificado de empadroamento emitido electronicamente asinarase co Selo de Órgano do Concello da Pobra do Caramiñal, e incluirá un Código Único de Documento (CUD) ou código seguro de verificación (CSV), vinculado ao Concello e que permite a comprobación da integridade do certificado mediante o acceso á sede electrónica municipal. Tecleando devandito código móstrase o certificado de empadroamento emitido para que a administración, ou outro, ao que se lle presente ese certificado, poida verificar a súa autenticidade e integridade. I Tras a emisión e firma electrónica procédese á entrega do certificado pola vía adecuada en función da vía pola que se recibiu a solicitude e da opción escollida polo solicitante Descrición do procedemento: A recepción e a remisión de solicitudes dará lugar aos asentos correspondentes no Rexistro do Concello, utilizándose medios telemáticos seguros para a realización dos asentos e a recuperación dos datos de inscrición. O traslado aos interesados do recibo de presentación dos escritos que deban motivar anotación no Rexistro realizarase, sempre que resulte posible, na mesma sesión na que se realice a presentación, de forma tal que se garantan plenamente a autenticidade, a integridade e o non repudio pola Administración do contido dos formularios presentados así como dos documentos adxuntos aos mesmos, proporcionando aos cidadáns os elementos probatorios plenos do feito da presentación e do contido da documentación presentada, susceptibles de utilización posterior independente, sen o concurso da Administración ou do propio Rexistro. O Rexistro Electrónico emitirá automaticamente polo mesmo medio un acuse ou recibo asinado electronicamente con selado de tempo pola Secretaría do Concello da Pobra do Caramiñal co seguinte contido: a) O número ou código de rexistro individualizado. b) A data e hora de presentación. c) A identidade do presentador ou destinatario e, no seu caso, do representado, mediante nome e apelidos, documento nacional de identidade, NIF, NIE, pasaporte ou equivalente. d) Os datos introducidos no formulario de presentación. e) No seu caso, a enumeración e denominación dos documentos adxuntos ao formulario de presentación ou documento presentado. O recibo de presentación indicará que o mesmo non prexulga a admisión definitiva do escrito si concorrese algunha das causas de rexeitamento. O sistema de información que soporta o Rexistro Electrónico garantirá a constancia de cada asento de entrada que se practique e do seu contido. Descrición do procedemento: A recepción de documentos en formato papel no Rexistro de Entradas do Concello convertirase a formato dixital na medida do posible mediante o escaneo dos documentos presentados. No proceso de incorporación do documento dixitalizado á anotación rexistral, incluirase o selo de órgano do Concello, para acreditar a identidade do documento dixitalizado co orixinal en papel. SEGUNDO.- Os órganos competentes en relación coas actuacións administrativas automatizadas serán os seguintes: a) Para a definición das especificacions e detalle do procedemento de creación e emisión do certificado: Secretaría xeral do Concello TERCEIRO.- Crear o seguinte selo electrónico: “Selo electrónico do Concello de A Pobra do Caramiñal” a) A responsabilidade da súa utilización correpsonde ao persoal mencionado no punto anterior. b) As características técnicas xerais do sistema de firma e certificado son as seguintes: 1. Código único de identificación (Número de serie): 7754BF3531470969 2. Prestador de servicios de certificación que emite el certificado: C= ES O=ACCV OU=PKIACCV CN=ACCVCA-120 3. Identificación del sello electrónico: C=ES O=CONCELLO DA POBRA DO CARAMIÑAL OU=SELLO ELECTRONICO SERIAL NUMBER= P1506800J CN= CONCELLO DA POBRA DO CARAMIÑAL 4. Comienzo y fin del periodo de validez del certificado: 2016/05/12 15:59:55+02´00 2019/05/12 15:59:55+02´00 5. Límites de uso del certificado: Firma digital, Sin repudio, Cifrado de clave, Cifrado de datos (f0) 6. Huella digital del certificado (Huella digital SHA1): 9D 8B 1E 5B C6 D2 F9 EC 3B 48 97 E6 50 38 83 47 BC 48 60 73 c) A verificación da validez e comprobación da non revogación do certificado poderá realizarse a través da web do prestador do servizo de certificación nas seguintes direccións: CRL: http://www.accv.es/fileadmin/Archicos/certificados/accvca 120-der. crl OCSP: c=ES o=ACCV ou=PKIACCV cn=ACCVCA-120 d) A verificación da autenticidade do documento realizarase a través da sede electrónica do Concello da Pobra do Caramiñal. CUARTO.- O selo electrónico poderá ser utilizado nas actuacións administrativas automatizadas mencionadas no punto PRIMEIRO desta Resolución. QUINTO.- O órgano responsable a efectos de impugnación será o Alcalde do Concello. SEXTO.- A presente Resolución publicarase no Boletín Oficial da Provincia, na Sede Electrónica e no Taboleiro de Edictos do Concello”. A Pobra do Caramiñal, O Alcalde José Luis Piñeiro García